b'\n_START_ARTICLE_\nBarnaba\n_START_SECTION_\nIzvor imena\n_START_PARAGRAPH_\nBarnaba je svetopisemsko ime, ki je v sloven\xc5\xa1\xc4\x8dino pri\xc5\xa1lo prek latinskega imena Barnabas in gr\xc5\xa1kega \xce\x92\xce\xb1\xcf\x81\xce\xbd\xce\xb1\xce\xb2\xcf\x82 (Barnabas). Ime razlagajo z aramejskim bar nahba v pomenu\xc2\xa0\xc2\xbbsin tola\xc5\xbebe\xc2\xab. Izvorno mo\xc5\xa1ko ime se zaradi zna\xc4\x8dilne \xc5\xbeenske kon\xc4\x8dnice -a v Sloveniji uporablja kot \xc5\xbeensko ime.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije dan 31. decembra 2007 v Sloveniji ni bilo mo\xc5\xa1kih oseb z imenom Barnaba ali pa je bilo \xc5\xa1tevilo nosilcev tega imena manj\xc5\xa1e od 5. Enako velja za \xc5\xbeenske.\n_START_SECTION_\nOsebni praznik\n_START_PARAGRAPH_\nV koledarju je ime Barnaba zapisano 11. junija (Barnaba, apostol, \xe2\x80\xa0 11. jun. v 1. stoletju).\n_START_SECTION_\nPregovor\n_START_PARAGRAPH_\nSv. Barnaba, apostol Cipra iz prvega stoletja , se je pri nas ohranil v vremenskem pregovoru: \xc4\x8ce sveti Barnaba (11. junija) de\xc5\xbei, bodo jeseni grozdja polne kadi.'